Пюру Сойры

Пюру Сойры (; нар. , Тамісаары) — фінскі футбаліст намібійскага паходжання, паўабаронца хельсінкскага ХІКа і нацыянальнай зборнай Фінляндыі.

 Клубная кар’ера 
Нарадзіўся ў Фінляндыі, але хутка пераехаў у Афрыку, дзе і пачаў займацца футболам. У 2010 годзе вярнуўся ў Фінляндыю і трапіў у сістэму клуба «МюПа». У 2012 годзе выступаў у арэндзе ў клубах ЯПС і КТП, пасля вяртання ў «МюПа» ў сезоне 2013 звычайна выхадзіў на замену, а на наступны год замацаваўся ў асноўным складзе. У 2015 годзе перайшоў у ВПС, дзе адразу стаў іграком асновы. Паспяхова правёў сезон 2016, у якім забіў 10 галоў у чэмпіянаце Фінляндыі.

У лютым 2017 года падпісаў трохгадовы кантракт з беларускім клубам «Шахцёр» з СалігорскаФинский полузащитник Пюрю Сойри стал игроком "Шахтера". У складзе салігарчан стаў звычайна выступаць на пазіцыі левага паўабаронцы, хоць і не меў трывалага месца ў аснове, чаргуючы выхады ў стартавым складзе і на замену.

У студзені 2018 года праходіў прагляд у дацкім клубе «Сількебарг», з якім трэніраваўся на зборы ў Іспаніі, але не падышоўСойри не перейдет в датский «Силькеборг». У выніку вярнуўся ў «Шахцёр» і пачаў у яго складзе сезон 2018, аднак трывалага месца ў аснове не меў.

У жніўні 2018 года перайшоў у аўстрыйскі клуб «Адміра Вакер»Вингер "Шахтера" переехал в Австрию, а ў чэрвені 2019 года далучыўся да дацкага «Эсб’ерга». У жніўні 2021 года па пагадненні бакоў разарваў кантракт з дацкім клубам.

У студзені 2022 года вярнуўся ў Фінляндыю, стаўшы іграком ХІКа.

 Міжнародная кар’ера 
Выступаў за моладзевую зборную Фінляндыі.

6 кастрычніка 2017 года дэбютаваў у нацыянальнай зборнай Фінляндыі, выйшаўшы на замену ў другім тайме адборачнага матча чэмпіянату свету 2018 супраць Харватыі. У канцы гэтай сустрэчы адзначыўся голам, тым самым усталяваўшы канчатковы лік 1:1.

 Дасягненні 
   Бронзавы прызёр чэмпіянату Беларусі: 2017
   Чэмпіён Фінляндыі: 2022

 Крыніцы 

Катэгорыя:Футбалісты Фінляндыі
Катэгорыя:Ігракі зборнай Фінляндыі па футболе
Катэгорыя:Ігракі ФК ХІК Хельсінкі
Катэгорыя:Ігракі ФК Эсб’ерг
Катэгорыя:Ігракі ФК Адміра Вакер Мёдлінг
Катэгорыя:Ігракі ФК Шахцёр Салігорск
Катэгорыя:Ігракі ФК ВПС Васа
Катэгорыя:Ігракі ФК МюПа-47
Катэгорыя:Ігракі ФК ЯПС Ярвенпяа
Катэгорыя:Ігракі ФК КТП Котка